Tegelikult need väliselu pildid pole ometi mitte juhuslikud või mõt­tetud, vaid nad on valitud väljendama just e l u juhuslikkust, sageli otse mõttetut võitlust ja viletsust. Muidugi selle  võitluse taustaks on sotsiaal­olud ja selle viletsuse üheks põhjuseks nende ülekohus, loodusegi kar­mus jne. Aga mitte ühiskondlikule võitlusele pole pandud autori poolt pearõhk, ta näeb seda, aga ei tee sellest oma uudset peaprobleemi, nagu V i l d e ja teised "kriitilised realistid".